CELEX: 62007TA0166
Language: da
Date: 2010-09-13 00:00:00
Title: Forenede sager T-166/07 og T-285/07: Rettens dom af 13. september 2010 — Italien mod Kommissionen (Regler om sprog — meddelelse om almindelige udvælgelsesprøver med henblik på ansættelse af fuldmægtige og assistenter — offentliggørelse på tre officielle sprog — ændringer — offentliggørelse på alle de officielle sprog — valget af det andet sprog blandt tre sprog — forordning nr. 1 — vedtægtens artikel 27, 28 og artikel 29, stk. 1 — artikel 1, stk. 1 og 2, i bilag III til vedtægten — begrundelsespligt — princippet om forbud mod forskelsbehandling — magtfordrejning)

6.11.2010   
            
            
               DA
            
            
               Den Europæiske Unions Tidende
            
            
               C 301/24
            
         Rettens dom af 13. september 2010 — Italien mod Kommissionen
   (Forenede sager T-166/07 og T-285/07) (1)
   
   (Regler om sprog - meddelelse om almindelige udvælgelsesprøver med henblik på ansættelse af fuldmægtige og assistenter - offentliggørelse på tre officielle sprog - ændringer - offentliggørelse på alle de officielle sprog - valget af det andet sprog blandt tre sprog - forordning nr. 1 - vedtægtens artikel 27, 28 og artikel 29, stk. 1 - artikel 1, stk. 1 og 2, i bilag III til vedtægten - begrundelsespligt - princippet om forbud mod forskelsbehandling - magtfordrejning)
   2010/C 301/38
   Processprog: italiensk
   
      Parter
   
   
      Sagsøger: Den Italienske Republik (i sag T-166/07, ved avvocato dello Stato Gentili, og i sag T-285/07, først ved P. Gentili og I. Braguglia, som befuldmægtigede, derefter ved P. Gentili og R. Adam, som befuldmægtigede, og endelig ved P. Gentili og I. Bruni, som befuldmægtigede)
   
      Sagsøgt: Europa-Kommissionen (i sag T-166/07, først ved J. Currall, H. Krämer og M. Velardo, som befuldmægtigede, derefter ved J. Currall og I. Baquero Cruz, som befuldmægtigede, bistået af avocat A. Dal Ferro, og i sag T-285/07, først ved J. Currall og A. Aresu, som befuldmægtigede, derefter ved J. Currall og I. Baquero Cruz, bistået af avocat A. Dal Ferro)
   
      Intervenienter til støtte for sagsøgeren: Republikken Litauen (ved D. Kriaučiūnas, som befuldmægtiget) (sag T-166/07) og Den Hellenske Republik (ved S. Vodina og M. Michelogiannaki, som befuldmægtigede) (sag T-285/07)
   
      Sagens genstand
   
   Påstand om annullation af meddelelsen om udvælgelsesprøve EPSO/AD/94/07 med henblik på oprettelse af en ansættelsesreserve af fuldmægtige (AD5) inden for information, kommunikation og medier (EUT 2007 C 45 A, s. 3), af meddelelsen om udvælgelsesprøve EPSO/AST/37/07 med henblik på oprettelse af en ansættelsesreserve af assistenter (AST3) inden for kommunikation og information (EUT 2007 C 45 A, s. 15) samt af meddelelsen om udvælgelsesprøve EPSO/AD/95/07 med henblik på oprettelse af en ansættelsesreserve af fuldmægtige (AD 5) inden for information (bibliotek/dokumentation) (EUT 2007 C 103 A, s. 7)
   
      Konklusion
   
   
               1)
            
            
               Europa-Kommissionen frifindes.
            
         
               2)
            
            
               Den Italienske Republik bærer sine egne omkostninger og betaler de omkostninger, som Europa-Kommissionen har afholdt.
            
         
               3)
            
            
               Republikken Litauen og Den Hellenske Republik bærer deres egne omkostninger.
            
         
      (1)  EUT C 155 af 7.7.2007.